CELEX: 32005R0635
Language: hr
Date: 2005-04-26 00:00:00
Title: Uredba Komisije (EZ) br. 635/2005 od 26. travnja 2005. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               175
            
         32005R0635
   
               L 106/10
            
            
               SLUŽBENI LIST EUROPSKE UNIJE
            
            
               26.04.2005.
            
         
      UREDBA KOMISIJE (EZ) br. 635/2005
   od 26. travnja 2005.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. travnja 2005.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom (EZ) br. 493/2005 (SL L 82, 31.3.2005., str. 1.).
   
      (2)  SL L 302, 19.10.1992., str. 1. Uredba kako je zadnje izmijenjena Aktom o pristupanju iz 2003.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Proizvod koji se sastoji od sušenih, prethodno kuhanih rezanaca od pšeničnog brašna (približno 80 g) i začina (približno 11 g).
                           Proizvod je pripremljen u pakiranja za pojedinačnu prodaju u posudi od 250 ml od ekspandiranog polistirena, koja sadrži rezance i vrećicu sa začinima.
                           U skladu s uputama otisnutim na pakiranju, začini i kipuća voda (maksimalno 200 ml) dodaju se u posudu s rezancima. Nakon tri minute tjestenina je spremna za konzumiranje.
                           (Vidjeti fotografiju) (1)
                           
                        
                     
            
               1902 30 10
            
            
               Razvrstavanje se utvrđuje u skladu s Općim pravilima 1., 3.(b) i 6. o tumačenju kombinirane nomenklature i tekstom oznaka KN 1902, 1902 30 i 1902 30 10.
               Proizvod čini komplet čiji su dijelovi pripremljeni u pakiranja za pojedinačnu prodaju. Bitna značajka proizvoda su rezanci, uzimajući u obzir njihov veliki udio.
               Proizvod se ne može razvrstati pod tarifni broj 2104 jer dodavanje vode u posudu nije dostatno za pripremu juhe ili mesne juhe, nego proizvodu daje obilježje jela od rezanaca.
            
         
               
                           2.
                        
                        
                           Diuretski čaj/čaj za bubrege pripremljen u vrećice za pojedinačnu prodaju.
                           Etiketa sadrži sljedeće podatke:
                           
                                       1)
                                    
                                    
                                       Sastav svake vrećice (1,8 g):
                                       Medicinski aktivni sastojci:
                                       
                                                   —
                                                
                                                
                                                   :
                                                
                                                
                                                   preslica
                                                
                                                
                                                   :
                                                
                                                
                                                   0,47 g
                                                
                                             
                                                   —
                                                
                                                
                                                   :
                                                
                                                
                                                   list breze
                                                
                                                
                                                   :
                                                
                                                
                                                   0,45 g
                                                
                                             
                                                   —
                                                
                                                
                                                   :
                                                
                                                
                                                   zlatošipka
                                                
                                                
                                                   :
                                                
                                                
                                                   0,38 g
                                                
                                             
                                                   —
                                                
                                                
                                                   :
                                                
                                                
                                                   korijen bodljikavog zečjeg trna
                                                
                                                
                                                   :
                                                
                                                
                                                   0,20 g
                                                
                                             Ostali sastojci:
                                       Ljuske šipka, list različka, list metvice, cvijet kadife, korijen sladića.
                                    
                                 
                                       2)
                                    
                                    
                                       Doziranje i način primjene:
                                       Preliti jednu šalicu (približno 150 ml) kipuće vode preko jedne vrećice čaja, pokriti i pustiti da kuha približno 15 minuta, zatim ukloniti vrećicu. Osim ako nije drukčije propisano, piti jednu šalicu svježe kuhanog čaja 3 do 4 puta na dan između obroka.
                                    
                                 
                                       3)
                                    
                                    
                                       Primjena:
                                       Za povećanje količine urina u slučaju katara mjehura ili bubrega te za prevenciju nastanka pijeska ili kamenca urinarnog trakta.
                                    
                                 
                     
            
               2106 90 92
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature, dodatnom napomenom 1. uz poglavlje 30. i tekstom oznaka KN 2106, 2106 90 i 2106 90 92.
               Vidjeti također Napomene s objašnjenjem Harmoniziranog sustava uz tarifni broj 2106 stavak 14. i napomene s objašnjenjem kombinirane nomenklature uz poglavlje 30.
               Niti upute za korisnika niti pakiranje ne sadrže nikakve pojedinosti o vrsti i koncentriranosti aktivnih tvari. Spominje se samo količina i vrsta biljaka ili dijelova biljaka koje se koriste. Stoga uvjeti iz dodatne napomene 1.(b) uz poglavlje 30. nisu ispunjeni.
            
         
      
   
      (1)  Fotografija je isključuvo ilustrativne prirode.